## Pravilnik o načinu ostvarivanja prava osiguranih osoba Hrvatskog zavoda za zdravstveno osiguranje na slobodan izbor doktora medicine i doktora stomatologije primarne zdravstvene zaštite

### NN 70/2002 (14.6.2002.), Pravilnik o načinu ostvarivanja prava osiguranih osoba Hrvatskog zavoda za zdravstveno osiguranje na slobodan izbor doktora medicine i doktora stomatologije primarne zdravstvene zaštite

# Hrvatski zavod za zdravstveno osigura­­nje

1189

Na osnovi članka 107. stavka 3. Zakona o zdravstvenom osigura­­nju
(»Narodne novine« broj 94/01.) i članka 24. Pravilnika o pravima, uvjetima i načinu
ostvariva­­nja prava iz obveznog zdrav­stvenog osigura­­nja (»Narodne novine«
broj 28/02. i 33/02.), Upravno vijeće Hrvatskog zavoda za zdravstveno osigura­­nje
na 9. sjednici održanoj 12. lip­­nja 2002. godine, donijelo je

## PRAVILNIK

### O NAČINU OSTVARIVANJA PRAVA OSIGURANIH OSOBA HRVATSKOG ZAVODA ZA ZDRAVSTVENO OSIGURANJE NA SLOBODAN IZBOR DOKTORA MEDICINE I DOKTORA STOMATOLOGIJE PRIMARNE ZDRAVSTVENE ZAŠTITE

Članak 1.

Osigurana osoba Hrvatskog zavoda za zdravstveno osigura­­nje (u da­­lj­­njem
tekstu: osigurana osoba) pri ostvariva­­nju prava na zdravstvenu zaštitu iz
osnovnog zdravstvenog osigura­­nja prema odredbama Zakona o zdravstvenom
osigura­­nju, drugih propisa i općih akata Hrvatskog zavoda za zdravstveno
osigura­­nje (u da­­lj­­njem tekstu: Zavod) ima pravo na slobodan izbor doktora
medicine i doktora stomatologije primarne zdravstvene zaštite.

Članak 2.

Osigurana osoba bira doktora medicine i doktora stomatologije (u da­­lj­­njem
tekstu: izabrani doktor), u pravilu, prema mjestu stanova­­nja pri najbližoj
ugovornoj zdravstvenoj ustanovi ili ugovornom zdravstvenom radniku privatne
prakse za razdob­­lje od najma­­nje godinu dana.

Izbor doktora iz stavka 1.
ovoga članka za malo­­ljetnu osobu ili osobu pod skrbništvom oba­­lja rodite­­lj
ili skrbnik.

Članak 3.

Osigurana osoba ima pravo
promjene izabranog doktora unutar roka od godine dana iz članka 2. ovog
Pravilnika ako:

– izabrani doktor prestane s
radom, odnosno započne s radom ili promijeni sjedište ordinacije u skladu s rješe­­njem
Ministarstva zdravstva

– osigurana osoba promijeni
mjesto stanova­­nja

– između osigurane osobe i
izabranog doktora postoji pore­mećaj međusobnih odnosa koji onemogućavaju da­­lj­­nje
liječe­­nje

– osigurana osoba izbiva iz mjesta stanova­­nja duže od 3 mjeseca.

Članak 4.

Izabrani doktor ima pravo odbiti izbor osigurane osobe u ­s­­lje­dećim
slučajevima:

– ako nije u mogućnosti primiti osiguranu osobu u skrb jer broj prijav­­ljenih
osiguranih osoba kod tog doktora prelazi broj utvrđen općim aktom Zavoda

– ako između izabranog doktora i osigurane osobe postoji poremećaj međusobnih
odnosa.

Članak 5.

Ne smatra se da je osigurana osoba promijenila izabranog doktora ako joj
zdravstvenu zaštitu pruži doktor koji privremeno zamje­­njuje izabranog doktora
za vrijeme dok se nalazi na godiš­­njem odmoru, bolova­­nju, službenom putu, te
u ostalim sluča­jevima privremene nenazočnosti.

Poslove izabranog doktora u zamjeni može obav­­ljati odgo­varajući
doktor medicine, odnosno stomatologije koji je položio državni ispit i ima
odobre­­nje za samostalan rad.

Članak 6.

Radi provođe­­nja postupka slobodnog izbora doktora u skladu s općim
aktima Zavoda i ovog Pravilnika, Zavod u sredstvima javnog priopćava­­nja objav­­ljuje
poziv na izbor doktora medicine i doktora stomatologije u primarnoj
zdravstvenoj zaštiti (u da­­lj­­njem tekstu: poziv na izbor doktora), s rokom
za izbor u traja­­nju od najma­­nje 8 dana.

U objav­­ljenom roku osigurana osoba ima pravo izvršiti izbor doktora u
smislu odredbe članka 2. ovog Pravilnika.

Ako osigurana osoba ne izvrši izbor novoizabranog doktora u objav­­ljenom
roku, zdravstvenu zaštitu nastav­­lja koristiti pri prethodno izabranom
doktoru.

Osigurana osoba koja nije izvršila izbor doktora prema odred­bama iz
stavke 2. ovog članka, a nema izabranog doktora, zdravstvenu zaštitu može
ostvarivati izborom jednog od ugovornih doktora čija je ordinacija najbliža ­­njezinom
mjestu stanova­­nja.

Popis ugovornih doktora za koje­g se može opredijeliti osigurana osoba u
slučaju iz stavka 4. ovog članka, objav­­ljuje se na oglasnim pločama doma
zdrav­­lja. Popis ugovornih doktora osigurana osoba može dobiti na uvid i pri
područnom uredu Zavoda.

Članak 7.

Osigurana osoba u izboru se opredje­­ljuje za:

– doktora opće medicine

– doktora specijalista – pedijatra (za predškolsku djecu)

– doktora specijalista – ginekologa

– doktora stomatologije.

Osigurana osoba ima pravo izabrati samo jednog doktora opće medicine,
jednog pedijatra, te jednog doktora stomatologije, a osigurana osoba – žena,
jednog ginekologa.

Iznimno od odredbe stavke 1. ovog članka, ako osigurana osoba prema
mjestu stanova­­nja nema mogućnost izbora doktora spe­cijalista – pedijatra ili
doktora specijalista opće medicine, ostvaruje spomenutu zdravstvenu zaštitu pri
doktoru opće medicine.

Za osiguranu osobu školske dobi do završenog osnovnog obrazova­­nja može
se izabrati doktora specijalista pedijatra, ako doktor specijalist pedijatar
ima opredije­­ljenih osiguranih osoba predškolske dobi ispod standardnog broja
propisanog općim aktom Zavoda, ili ako na određenom području nema dostatan broj
doktora medicine za koje bi se mogao izvršiti izbor za osiguranu osobu školske
dobi.

Članak 8.

Osigurana osoba u roku iz poziva za izbor doktora ili u slučaju iz članka
6. stavke 4. ovog Pravilnika bira doktora uz ­­nje­govu suglasnost. Svoj izbor
osigurana osoba potvrđuje ispu­­njava­­njem i potpisiva­­njem tiskanice –
Izjava o izboru/promjeni izabranog doktora (u da­­lj­­njem tekstu: Izjava).
Tiskanica Izjave ispu­­njava se u tri primjerka (po jedan primjerak za:
novoizabranog doktora, dotadaš­­nje­g doktora, područni ured Zavoda) koju
ovjerava novoizabrani doktor potpisom i pečatom ordinacije.

Potpisanu i ovjerenu Izjavu preuzima od zdravstvene ustanove, odnosno
ordinacije doktora privatne prakse nadležni područni ured Zavoda.

Tiskanica Izjave sastavni je dio ovog Pravilnika.

Članak 9.

Osigurana osoba koja se opredijelila za promjenu izabranog doktora,
ostvaruje zdravstvenu zaštitu pri ranije izabranom doktoru do donoše­­nja
odluke o izboru doktora s kojim Zavod sklapa ugovore o provođe­­nju zdravstvene
zaštite.

Osigurana osoba Zavoda, koja nema izabranog doktora ili doktora
specijalista opće medicine, kao i osigurana osoba koja tijekom godine izvrši
izbor doktora u skladu s člankom 3. ovog Pravilnika ostvaruje zdravstvenu zaštitu
pri novoizabranom doktoru od datuma potpisa Izjave, pod uvjetom da područni
ured Zavoda verificira podatke iz potpisane Izjave.

Članak 10.

Osigurana osoba koja je
izabrala doktora koji ne ispu­­njava uvjete za sklapa­­nje ugovora o provođe­­nju
zdravstvene zaštite sa Zavodom, ima pravo ponovnog izbora doktora na način
propisan ovim Pravilnikom.

Članak 11.

Direktor Zavoda ovlašten je
osnovom općih akata Zavoda i ovog Pravilnika utvrditi rokove u svezi s provođe­­njem
postupka izbora doktora, te donijeti odluku o objav­­ljiva­­nju poziva na izbor
doktora primarne zdravstvene zaštite.

Članak 12.

Stupa­­njem na snagu ovog
Pravilnika prestaje vrijediti Pravil­nik o načinu ostvariva­­nja prava
osiguranih osoba Hrvatskog zavoda za zdravstveno osigura­­nje na slobodan izbor
doktora medicine i doktora stomatologije primarne zdravstvene zaštite (»Narodne
novine« broj 129/99. i 2/02.).

Članak 13.

Ovaj Pravilnik stupa na snagu
danom objave u »Narodnim novinama«.

Klasa: 025-04/02-01/117
Urbroj: 338-01-05-02-1
Zagreb, 12. lip­­nja 2002.

Predsjednik
Upravnog vijeća Hrvatskog zavoda za zdravstveno osigura­­nje
**doc. dr. sc. Nikica Gabrić,** v. r.

![](dodatni/358400.gif)

Pravilnik, NN 70/2002-1189